Nuusbrief 6/2019 | askheide.co.za Nuusbrief 6/2019 – askheide.co.za
C.P.Stamitz: 10 Symphonies
Stamitz was 'n baie talentvolle komponis wat oor die 50 simfonieë, 38 sinfonia concertantes en meer as 60 konserte vir viool, tjello, klarinet ,fluit, fagot en nog ander instrumente gekomponeer het. Sy simfonieë is vir my besonders en bied heerlike luistergenot!!
Mozart : Salieri – Rivalry
Salieri wat in Italië gebore is, was 'n komponis, dirigent en onderwyser en het hom veral toegespits op die ontwikkeling van opera in die laat 18de eeu. Salieri se mededinger was Mozart en hulle musiek klink baie eners. Salieri kom baie prominent na vore in die bekende fliek van 1984 " Amadeus."
Pentatonix: PTX presents Top Pop volume 1
Díe groep sing a cappella en kom oorspronklik vanaf Texas. Hulle het 'n baie besonderse klank en is baie gewild vir hulle verwerkings van bekende pop liedjies . Geniet die skakel!!
Corlea Botha: Onbreekbaar
Op 5 jarige ouderdom begin sy met sanglesse en in 1996 wen sy haar kategorie as jongste deelnemer by die " Reik na die Sterre" kompetisie. Sy het 'n ongelooflike stem en kan van Klassieke musiek tot Afrikaanse liedjies sing. Sy tree gereeld op by die "Classics is Groot' konserte en haar stem is gemaklik in die hoë en lae register.
Touch of Class: Magic
Die groep bestaan uit Ruhan du Toit en Deon van der Merwe op kitaar. Ruhan het 'n besonderse stem, 'n warmte en diepte wat 'n mens min in stemme hoor. Hulle optredes trek baie mense en hulle het 'n wye spektrum van musiek wat hulle tydens hulle konserte aanbied.
Hierdie is Alfie Boe se 10de album wat hy in 'n ateljee in Engeland opgeneem het. Die album bevat hoofsaaklik liedjies uit die 1930 tydperk. Alfie Boe het die volgende oor die album gesê: " I knew from day 1 that I wanted it to be a New Orleans-style album with the vibe of the city. Even though the songs are mellow and chilled, the album has that style of playing that evokes a honky tonk piano. "
D.Sacrlatti: Sonatas for Organ
Die orrelis Nicola Reniero het 19 van Scarlatti se sonatas gevat wat ingewikkelde voorbeelde van meerstemmigheid toon en dit verwerk op die orrel, waar die diversiteit van die orrel se registers gehoor kan word. Elke orrel liefhebber behoort die opname te geniet.